Foto: AP Hindiston yadroviy zaryad tashiy oladigan Agni-V qit’alararo ballistik raketasini sinovdan o‘tkazdi, deb xabar berdi PTI agentligi. Raketa 10 dekabr kuni Odisha shtatidagi Abdul Kalam orolidan uchirilgan. Agni-V ilk bor 2012 yilda sinovdan o‘tkazilgan, 2018 yil yanvar va iyun oylarida ham sinovlar amalga oshirilgandi. Agni-V 5 mingdan 8 ming kilometrgacha masofaga uchadi. Uning qiymati 2,5 mlrd rupiy ($480 mln) deb baholanmoqda. Hozirda Hindistonda 10 ming kilometrgacha va suvosti kemasidan ham ucha oladigan Agni-6 raketasi ishlab chiqilmoqda.